Diari Oficial de la Generalitat Valenciana


Sumari del DOGV 9805, del 08-03-2024 (2024/2017)

RESOLUCIÓ de 29 de febrer de 2024, de la Presidència de la Generalitat, per la qual es classifica el lloc de Vicesecretaria de l'Ajuntament d'Alzira.
-----------------------------------------------------------------------------------------------------------------------------------------------------

### Dades del document

Número de DOGV
:   9805

Data del DOGV
:   08-03-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/2017


Data del document
:   29-02-2024

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat

RESOLUCIÓ de 29 de febrer de 2024, de la Presidència de la Generalitat, per la qual es classifica el lloc de Vicesecretaria de l'Ajuntament d'Alzira. [2024/2017]  
El Ple de l'Ajuntament d'Alzira, en la sessió del dia 27 de setembre de 2023, va acordar la modificació de la plantilla i de la relació de llocs de treball d'este ajuntament amb la creació del lloc de Vicesecretaria com reservat a personal funcionari amb habilitació de caràcter nacional, classe segona.  
Per mitjà d'un anunci inserit en el Butlletí Oficial de la Província de València número 224, de data 21 de novembre de 2023, es va publicar l'aprovació definitiva de la citada modificació de la plantilla i de la relació de llocs de treball d'este ajuntament.  
Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, de 13.11.2023), resolc:  
  
Primer  
Donar publicitat de l'acord pres pel Ple de l'Ajuntament d'Alzira, en la sessió del dia 27 de setembre de 2023, pel qual es crea el lloc de col·laboració de Vicesecretaria.  
  
Segon  
Classificar en classe segona el lloc de col·laboració de Vicesecretaria de l'Ajuntament d'Alzira, que queda reservat a personal funcionari d'administració local amb habilitació de caràcter nacional de la subescala de Secretaria, categoria d'entrada.  
  
Contra esta resolució, que posa fi a la via administrativa, de conformitat amb el que s'establix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'esta resolució en el Diari Oficial de la Generalitat Valenciana, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació d'esta resolució en el Diari Oficial de la Generalitat Valenciana, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no cal interposar recurs en via administrativa, i això sense perjuí de la possibilitat d'efectuar el requeriment al qual es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjuí que les persones interessades puguen fer ús de qualsevol altra via que estimen oportuna.  
  
València, 29 de febrer de 2024. El president de la Generalitat, p. d. (R 08.11.2023; DOGV 9723, de 13.11.2023), el secretari autonòmic de Presidència: Cayetano García Ramírez.